Kookkuns: Hoe gemaak met opgekookte vleis?
Hoe gemaak met opgekookte vleis?
Die vleis wat jy gebruik het vir die kook van aftreksel, byvoorbeeld bouillon of consommé, kan op verskeie maniere gebruik word.
Gebruik dit vir 'n boeuf à la hongraise: Sny dit in blokkies en braai dit saam met uie in botter tot die uie sag is. Meng dit met 'n romerige sous en bedien baie warm. Gebruik 100 g uie vir elke 500 g vleis.
Jy kan dit ook à la provençale voorsit: braai dit op dieselfde manier saam met uie as bogenoemde, maar bedien dit met 'n tamatiesous en strooi vars gekapte pietersielie oor voor jy dit bedien.